Ministerul Fondurilor Europene face precizări privind rata de absorbție a fondurilor europene aferente exercițiului financiar 2007-2013

**Marți, 8 noiembrie 2016 - Cu referire la unele informații vehiculate în ultimele zile în mass-media din România, cu scopul de a informa corect opinia publică și de a evita orice dezinformare, Ministerul Fondurilor Europene face următoarele precizări legate de rata de absorbție aferentă celor 7 programe operaționale (PO) finanțate în cadrul obiectivului Convergență 2007-2013:**

**Rata de absorbție curentă**, la finalul lunii octombrie 2015, era de **58,67%**. La finalul lunii octombrie 2016 această rată **a crescut la 80,16%**. Suma solicitată Comisiei Europene în perioada *31.10.2015-31.10.2016* este de **4.096.501.212 euro**.

**Situația generală privind Programele Operaționale 2007 - 2013**

|  |  |  |  |  |  |
| --- | --- | --- | --- | --- | --- |
|   | Alocare Programe Operaţionale 2007-2013 | Avans încasat de la CE pentru perioada 2007-2013 | **Declaraţii de cheltuieli transmise la CE (rata de absorbţie curentă )** | **Rambursări de la CE (rata de absorbţie efectivă)** | Rata sumelor încasate de la CE (cu avans) |
| Valoare | % | Valoare | % | % |
| 1 | 2 | 3 | 4=(3/1)\*100 | 5 | 6=(5/1)\*100 | 7=[(2+5)/1]\*100 |
| 31 octombrie 2015 | **19.057.658.140** | **2.105.874.015** | 11.180.995.614  | 58,67 | 10.681.526.065 | **56,05**  | **64,26**  |
| 31octombrie2016 | 15.277.496.826  | 80,16 | 14.776.722.659 | **77,54**  | **88,59**  |

În ceea ce privește stadiul implementării aferent Programelor Operaționale 2014-2020, Ministerul fondurilor Europene precizează:

**La data de 17 noiembrie 2015**, data la care a fost investit guvernul Cioloș, existau deschise un număr de 10 apeluri, pentru 3 Programe Operaționale, după cum urmează: POC - 8 apeluri, POCA - 1 apel, POAT - 1 apel. Valoarea totală a apelurilor deschise este de **824 milioane euro**.

**După data de 17 noiembrie 2015** și până la finalul lunii octombrie 2016 au fost deschise un număr de alte **42 de apeluri**, după cum urmează: POIM - 17 apeluri, POR - 7 apeluri, POCU - 10 apeluri, POC - 5 apeluri, POCA - 3 apeluri. Valoarea totală a apelurilor lansate în această perioadă este de **13.227 milioane euro**.

Ministerul Fondurilor Europene reamintește faptul că aceste informații publice sunt disponibile pe site-ul instituției www.fonduri-ue.ro.

Pentru mai multe informații contactați:

Ministerul Fondurilor Europene - Serviciul de Comunicare

Coralia Zadorojnai

Tel: 0372 614 327, E-mail: presa.mfe@fonduri-ue.ro